European Council of Artists
European Council of Artists, ECA, europæisk kunstnerråd, tværfaglig paraplyorganisation for professionelle kunstnere og deres organisationer i Europa, stiftet 1995. Medlemmerne tæller kunstnere fra hele Europa, i Danmark organiseret i Dansk Kunstnerråd. ECAs formål er at styrke kunstens og kunstnernes stilling, såvel politisk og økonomisk som socialt, med særligt henblik på EU-Kommissionens og Europarådets beslutninger.